 Guddoomiyaha Maxkamadda Sare, ayaa sidoo kale hayadaha dawladda iyo bulshada rayidka ah ugu baaqay inay ilaaliyaan shuruucda u yaal Somaliland, waxaannu yidhi; Waddanku waxa uu waddan ku noqdaa sharciga iyo kala dambaynta, sharciga oo la ixtiraamo iyo saraynta sharciga, waxaanan ugu baaqi lahaa hayad kasta iyo cid kasta in sharciga la ilaaliyo, kala dambaynta la ilaaliyo, lana ixtiraamo, dawladnimaduna halkaas ayey fadhidaa, waayo, haddii sharciga la ilaalin waayo dawladnimo ma jirayso, dastuurka iyo xeerarka kale ee ka farcamayna waa sida ay dadku u ixtiraamaan. 